Suiciede Squad leikarinn Jared Leto hefur verið ráðinn í hlutverk í framhaldsmynd vísindaskáldsögunnar Blade Runner , en áður höfðu þeir Harrison Ford , sem lék aðalhlutverkið í upprunalegu myndinni , og Ryan Gosling , verið staðfestir í myndina . Ekki er vitað hvaða hlutverk Leto mun leika . Ennfremur hafa þær House of Cards leikkonan Robin Wright og Mackenzie Davis verið ráðnar í myndina , sem leikstýrt er af Sicario leikstjóranum Denis Villeneuve . Villeneuve er Íslendingum að góðu kunnur þar sem hann hefur unnið með Jóhanni Jóhannssyni kvikmyndatónskáldi með eftirminnilegum árangri bæði í Prisoners og Sicario . Söguþráður myndarinnar er enn óútgefinn , en það eina sem vitað er , er að myndin gerist nokkrum áratugum eftir atburði fyrri myndarinnar , sem Ridley Scott leikstýrði og var frumsýnd árið 1982 . Scott verður aðalframleiðandi myndarinnar .